அலி பின்னர் கெய்ரோவிலுள்ள அல்-அசார் பல்கலைக்கழகத்தில் 1934-1935 காலத்தில் படித்தார். இவர் பரோடா (1936-1944) மற்றும் போக்ரா (1949) ஆகிய கல்லூரிகளில் கற்பித்தார். இவர் 1949இல் மீண்டும் இந்தியாவுக்கு வருவதற்கு முன்பு கிழக்கு பாக்கித்தானில் சிறிது காலம் வாழ்ந்தார். 1950இல் கொல்கத்தா பல்கலைக்கழகத்தில் ஒரு குறுகிய காலத்திற்குப் பிறகு, இவர் இந்திய கலாச்சார உறவுகள் அமைப்பின் செயலாளராகவும், அதன் அரபு இதழான "தகாபதுல் ஹிந்தின்" ஆசிரியராகவும் ஆனார். 1952 முதல் 1956 வரை இவர் புது தில்லி, கட்டாக் மற்றும் பாட்னாவில் அகில இந்திய வானொலியில் பணியாற்றினார். பின்னர் விஸ்வ-பாரதி பல்கலைக்கழகத்தின் (1956-1964) ஜெர்மன் மொழி பேராசிரியராகவும் பின்னர் இஸ்லாமிய கலாச்சாரத்தின் பேராசிரியராகவும் சேர்ந்தார். இவர் 1972ன் ஆரம்பம் வரை கொல்கத்தாவில் வாழ்ந்தார். வங்காளதேச விடுதலையைத் தொடர்ந்து, இவர் தனது குடும்பத்தினருடன் டாக்காவுக்குச் சென்று 1974இல் இறக்கும் வரை அங்கேயே வாழ்ந்தார்.